Gustavs VI Ādolfs
Gustavs VI Ādolfs (Oskars Fredriks Vilhelms Olafs Gustavs Ādolfs, dzimis 1882. gada 11. novembrī, miris 1973. gada 15. septembrī) bija Zviedrijas karalis no 1950. gada 29. oktobra līdz pat savai nāvei. Viņš bija vecākais karaļa Gustava V un viņa sievas Bādenes Viktorijas dēls, kā arī 43 gadus, kamēr valdīja viņa tēvs, bija Zviedrijas kroņprincis. Gustavs VI Ādolfs visu mūžu bija arheologs amatieris, kuru īpaši interesēja seno itāļu kultūra.